ཤར་གྱི་ཤིང་ཁར་ཤང་ཤང་ཤི།ཤུལ་དུ་ཤིད་ཟན་ཤེལ་གྱི་ཤུབས།།ཤེད་བུ་ཤེད་བདག་ཤེད་ལས་སྐྱེས།།ཤུན་པགས་ཤམ་ཐབས་ཤུར་བུས་བཅིངས།།ཤེས་ལྡན་ཤིན་ཏུ་ཤུབ་བུ་སྨྲ།།ཤེན་པ་ཤྭ་འོད་ཤ་རྐྱང་ངོ༌༑༑བདེ་གཤེགས་གཤིས་ལུགས་དེ་བཞིན་གཤེགས།།གཤིན་པོའི་གཤགས་འབྱེད་གཤིན་རྗེ་གཤེད།།གཤེན་རབས་གཤང་དཀྲོལ་དབུ་སྐྲ་གཤོར།།གཤིས་ངན་གཡུལ་གཤོམ་གཤུང་དང་གཤེ།།མོ་གཤམ་གཤའ་མ་ཡིན་དུ་གཤའ།།གཤོར་གྱིས་ཆུ་གཤོ་ཤིང་གཤོག་གཤགས།།ཐོང་གཤོལ་གཤེག་ཅིང་འདབ་གཤོག་གཤིབས།།བརླན་གཤེར་བྲེས་གཤོར་འཕྲང་ལ་གཤོར།།གཤམ་གྱི་སྤང་གཤོངས་ཞིང་ས་གཤིན།།གཤོང་བུ་ལ་སོགས་གས་འཕུལ་ཤའོ།།མཛའ་བཤེས་དགེ་བཤེས་ལྷ་བཤོས་བཤམས།།སྡིག་བཤགས་ཕྱི་བཤོལ་བཤུལ་ལམ་བཤར།།བཤམ་བཤུམས་བཤལ་དྲུང་བཤུད་ནས་བཤགས།།བཤའ་ཚེ་བགོ་བཤའ་རི་དྭགས་བཤོར།།རྒྱབ་བཤུལ་པགས་བཤུས་བཤན་པས་བཤས།།མེར་བཤུར་ཆུས་བཤལ་བཤང་གཅི་བཤོ།མཁར་བཤིག་བྲེས་བཤར་འཕྲང་ལ་བཤོར།།སྦུབས་བཤངས་དཔེ་བཤད་བས་འཕུལ་ཤའོ།།